钦定古今图书集成/明伦汇编/氏族典/第207卷 > 《廖用贤尚友录》 > 曹洪
## 钦定古今图书集成/明伦汇编/氏族典/第207卷 > 《廖用贤尚友录》 > 曹洪

按《魏志曹洪传》：“洪字子廉，太祖从弟也。太祖起义兵
讨董卓，至荥阳，太祖失马，贼追甚急，洪下以马授太
祖。太祖辞让，洪曰：‘天下可无洪，不可无君’。遂步从到
汴水，与太祖俱济，还奔谯。扬州刺史陈温，素与洪善，
洪将家兵千馀人就温募兵，得庐江上甲二千人，东
到丹阳，复得数千人，与太祖会。龙元以前后功拜鹰”
扬校尉，迁扬武中郎将。天子都许，拜洪谏议大夫。别
征刘表有功，迁厉锋将军，封国明亭侯。累从征伐，拜
都护将军。文帝即位，为卫将军，迁骠骑将军，进封野
王侯，位特进，后徙封都阳侯。始洪家富而性吝啬，文
帝少时，假求不称，常恨之，遂以舍客犯法，下狱当死，
免官削爵土。明帝即位，拜后将军，更封乐城侯，位特
进，复拜骠骑将军。太和六年薨，谥曰“恭侯。”子馥嗣。初，
太祖分洪户封子震列侯。